# Kristo zerura igo zanetik...

* «Kristo zerura igo zanetik... »
* 1/
* Kristo zerura igo zanetik
* oneraño bitartian,
* milla urte ta bederatzi eun
* ogei ta bigarrenian,
* Otsaillaren oge ta bosta
* zan señaladamentian,
* korrik-apostua jokatu da
* Zarautz'tik Aiâ birian.
* 2/
* Apostu ori jokatutzeko
* aspaldi zeguan otsa;
* aldez aurretik emana nuben
* lagun batzueri itza:
* lendabiziko trena artuta
* juango giñala aruntza;
* broma ederrian kontu-kontari
* allegau nitzan Zarautz'a.
* 3/
* Taberna baten sentitu nuben
* zalaparta eta bulla,
* sartu ta asi nintzan izketan
* nola ez naizen ixilla;
* esan nioten: «Ni etorri naiz
* notizia berri billa,
* esan zazute bildurrik gabe:
* zer moduz zuen mutilla?»
* 4/
* Aitona batek erantzun ziran:
* «Izugarri da abilla,
* naiz-da muturra berdia izan
* jenioz da txit umilla;
* agertu zaio, esan dutenez,
* kontrario bat abilla,
* bañan gaur orrek errez joko'io
* malda ortan gora sakilla.»
* 5/
* An gosalduta gero plazara
* nitzadenian atera,
* esan zidaten: «Or daude biak
* bata bestiai begira.»
* Fijatu nitzan da esan nuben:
* «Mutiko politak dira;
* danen gustorik egiten duten
* ni egongo naiz begira.»
* 6/
* Plazan erdian ujuka ai ziran
* gizon batzubek zorrotzak,
* inguru artan ikusten nitun
* kuku batzubek arrotzak,
* txantxangorriai jarri nairikan
* bere kabiyan arrautzak;
* ez digute orla aintzen Jesusen
* Ebanjelioko itzak.
* 7/
* Zigorrikan ez duen artzaiak
* ez du ardirik ondo zaitzen,
* orregatikan bizio txarrak
* onla ai dira indartzen;
* bildotxetatik soluetara
* baldin baditu oitzen,
* badakit gero zer gertatzen dan
* ota-larrera bialtzen.
* 8/
* Gabilan asko ikusi ditut
* azkazkalak zorroztuta
* ezkututikan nola zebiltzan
* txito gaixueri deika;
* txapel gorriyak kartera oiekin (1)
* bitartekotzat artuta,
* tontuen bizkar sonbrerua ta
* lebita ederrak jantzita.
* (l) Ez al da tartera izango? Edo kaltera?
* 9/
* Ezagun zuten gizajo askok
* esperantza ona zutela,
* kupira gabe botatzen zuten
* ezkurra eta orbela;
* zitalkerian ez dira ibilli
* naiz-eta ustu sakela,
* napar guziak portatu dira
* gizon ondrauak bezela.
* 10/
* Amabiak laurden gutxiguan
* arraian ziran atera,
* jendiak beriela esan zuben
* aurretik zala naparra;
* tontor batetik ikusi nitun
* nola zetozten batera,
* nik esan nuben: «Laister baten bat
* geratuko da atzera.»
* 11/
* Tontor ortatik errukituta
* begira egon nitzan ni,
* atze ta aurre automobillak
* an baziraden ugari;
* mutil gaixuak kian tartian
* kasik etziran agiri;
* orra nik esan, ez badakite,
* gure agintari daneri.
* 12/
* la amabi kilometruan
* korritzeko malda gora,
* askok uste beziñ ona etzan
* egun ortako denpora;
* eguzki berua egiten zuan,
* egoaizia gogorra,
* automobillen autsa ta kia
* ziran bientzat kaltera.
* 13/
* Berielaxen jakin genduen
* naparra erori zala,
* eta agotik botatzen zula
* aparra eta odola;
* nik esan nuben: «Gizon ondrauak
* ez dute itzeiten orla;
* biar bezela saiatzen danak
* kulparik ez du sekula .. »
* 14/
* Bitatik batek galdu biarra,
* ez dudarik izan ori,
* konseju on bat emango'izutet
* eta ondo aitu neri:
* Lekunberritar eta Leitzatar,
* gañera euskaldun daneri,
* menospreziorik ez egiteko
* mutil gizajo orreri.
* 15/
* Orain nor naizen aitortuko det
* iñor ez dein dudan egon,
* Eusebio Mugertza deitutzen naute,
* jaio nitzana Mendaro'n;
* zerbait oprezitzen zaiotenak
* badakizute nun nagon,
* Donostia'ko ziudadian,
* número nueve Puyuelo'n.
* Bertso-papera. «Imp. J. Díaz.
* - Iron-; Isabel
* Zuaznabar. Basoaundi. Lasarte.